የፀረ-ሙስና ትግሉ ተጠናክሮ ይቀጥላል – ጠቅላይ ሚንስትር ሃይለማርያም ደሳለኝ
 የፀረ ሙስና ትግሉ እንደ መሬት፣የግዢ ስርዓትና ኮንስትራክሽን ባሉ ዘርፎች ላይም ተጠናክሮ እንደሚቀጥል ጠቅላይ ሚንስትር ሃይለማርያም ደሳለኝ ተናገሩ  ።ጠቅላይ ሚንስትር ሃይለማርያም ደሳለኝ ዛሬ  በወቅታዊ ጉዳዮች ላይ ለጋዜጠኞች በሰጡት መግለጫ ላይ እንዳሉት ከሆነ ፥ከጸረ ሙስና ትግሉ  ጋር ተያይዞ  ህዝቡ መረጃና ጥቆማ  በመስጠት እያደረገ ያለውን ተሳትፎ  በአከባቢው ሙስና እንዳይካሄድ በማጋለጥም  ጭምር ሊያሳድገው ይገባል  ፡፡ጠቅላይ ሚንስትሩ ከዚህ ጋር አያይዘውም ከሚወሰዱት ፀረ-ሙስና እርምጃዎች ጎን ለጎን ለሙስና ወንጀል መፈፀም የማያመች ስርዓትን  ለመፍጠርም ትኩረት ተሰጥቶ እየተሰራ ነው ብለዋል ።ከግብርና ጋር ተያይዞም በዘንድሮው የመኸር  የእርሻ ወቅት ለማግኘት የታሰበውን የምርት መጠን ለማሳካት፥ጠንካራ የግብአት አቅርቦትና የግብርና ባለሞያዎች ድጋፍ እየተደረገ መሆኑንና ይህም እቅዱን ለማሳካት እንደሚያስችል ተናግረዋል፡፡የታላቁ  የህዳሴ ግድብን በተመለከተ ደግሞ ኢትዮጵያ በቀጣይም በጋራ ተጠቃሚነት  መርህ ላይ የተመሰረተውን  አካሄዷን አጠናክራ እንደምትቀጥል ተናግረዋል ፡፡ (ኤፍ.ቢ.ሲ)